બંગાળની ખાડીમાં બનેલ લો પ્રેશર સિસ્ટમ પશ્ચિમ ભારત તરફ ફંટાઇ હોય બે દિવસથી સુરત જિલ્લા સહિત દક્ષિણ ગુજરાતમાં ફરીથી વરસાદ વરસી રહ્યો છે. સોમવારે સાંજે 6 વાગ્યાથી આજે એટલે કે મંગળવારે સાંજે 6 વાગ્યે પૂરા થતાં ચોવીસ કલાક દરમ્યાન જિલ્લામાં નોંધપાત્ર વરસાદ થયો હતો. બારડોલી નગરની વાત કરીએ તો અહીં સવા ત્રણ ઇંચ જેટલું પાણી વરસ્યુ હતું. સૌથી વધુ મહુવા અને ઉમરપાડા તાલુકામાં 4 ઇંચથી પણ વધુ વરસાદ થયો હતો. બે દિવસથી થઈ રહેલા સારા વરસાદથી ખેડૂતોમાં પણ ખુશી જોવા મળી રહી છે.